**Ministru kabineta noteikumu projekta**

**„****Nacionālās identitātes, pilsoniskās sabiedrības un integrācijas politikas pamatnostādņu īstenošanas uzraudzības padomes nolikums”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta noteikumu projekts „Nacionālās identitātes, pilsoniskās sabiedrības un integrācijas politikas pamatnostādņu īstenošanas uzraudzības padomes nolikums” (turpmāk – Projekts) izstrādāts, pamatojoties uz Valsts pārvaldes iekārtas likuma 13.pantu un ar Ministru kabineta 2011.gada 20.oktobra rīkojumu Nr.542 „Par Nacionālās identitātes, pilsoniskās sabiedrības un integrācijas politikas pamatnostādnēm 2012.–2018.gadam” apstiprināto Nacionālās identitātes, pilsoniskās sabiedrības un integrācijas politikas pamatnostādņu 2012.–2018.gadam (turpmāk – pamatnostādnes) 13.sadaļu. |
| 2. | Pašreizējā situācija un problēmas | Kultūras ministrija ir atbildīgā par nacionālās identitātes, pilsoniskās sabiedrības un integrācijas politikas (turpmāk – sabiedrības integrācijas politika) koordinēšanu un ieviešanu. Ņemot vērā horizontālo politiku pieaugošo nozīmi Eiropas Savienībā un Latvijā, kāda ir arī sabiedrības integrācijas politika, ir svarīgi attīstīt institucionālo ietvaru ne tikai sabiedrības integrācijas politikas izstrādei, bet arī tās īstenošanai un ieviešanas uzraudzīšanai. Lielai daļai ministriju kompetencē ir jautājumi, kuri skar kādu no sabiedrības integrācijas politikas jomām. Ministriju funkcijas lielākoties nedublējas, tomēr, kaut gan to rīcība ir vērsta uz kopīgu mērķu sasniegšanu, tā nav pietiekami saskaņota un savstarpēji papildinoša.  Ministriju atbildībā ir izstrādāt nozaru politikas, kā arī, izmantojot attiecīgus instrumentus, iesaistīties citu ministriju politiku izstrādes procesā, jo sevišķi novērtējot katras konkrētās nozares politikas ietekmi uz sabiedrības integrācijas mērķa grupām. Īpaši nozīmīgs šis jautājums ir kultūras, labklājības un izglītības nozaru politiku attīstībā, lai minētās politikas būtu iekļaujošas visai Latvijas sabiedrībai un atbilstu Latvijas sabiedrības dažādajām vajadzībām. Pastāv konsultatīvas padomes, kuras savās jomās dara nozīmīgu darbu, taču to funkcijas parasti neaptver visu sabiedrības integrācijas jautājumu loku, kā arī nenodrošina procesu pārraudzību kopumā.  Kultūras ministrija ir atbildīgā institūcija par pamatnostādņu īstenošanu, koordināciju un kontroli. Pamatnostādņu ieviešanu Kultūras ministrija nodrošina sadarbībā ar citām ministrijām, kā arī citām nacionālās identitātes, pilsoniskās sabiedrības un integrācijas politikas īstenošanā iesaistītajām valsts, pašvaldību un nevalstiskajām institūcijām un ekspertiem. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projekts sagatavots, lai nodrošinātu sabiedrības integrācijas politikas izstrādē un īstenošanā iesaistīto institūciju koordinētu sadarbību un izveidotu sistēmu operatīvai informācijas apmaiņai par sabiedrības integrācijas politikas procesiem, veicinot ilgtspējīgu un noturīgu attīstību, pārraudzītu sabiedrības integrācijas procesus Latvijā un koordinētu saskaņotas valsts politikas izstrādi un īstenošanu. Pamatnostādņu īstenošanas uzraudzību iecerēts uzticēt padomei, kura sastāvēs no pamatnostādņu īstenošanā iesaistīto ministriju un citu institūciju, t.sk. NVO deleģētiem pārstāvjiem, un kuras sastāvu apstiprinās Ministru kabinets.  Projekts arī paredz sadarboties un izveidot ekspertu grupas specifisku jomas jautājumu attīstīšanai un vienotu risinājumu meklēšanai. Ar Projektu tiek noteiktas pamatnostādņu ieviešanas uzraudzības padomes funkcijas, uzdevumi, tiesības, sastāvs un darbība. |
| 5. | Projekta izstrādē iesaistītās institūcijas | Nav |
| 6. | Iemesli, kādēļ netika nodrošināta sabiedrības līdzdalība | Projekts izstrādāts, pamatojoties uz pamatnostādņu projekta publiskās apspriešanas procesā saņemtajiem priekšlikumiem un viedokļiem. |
| 7. | Cita informācija | Nav |

*Anotācijas II un III sadaļa – Projekts šīs jomas neskar.*

|  |  |  |
| --- | --- | --- |
| IV. Tiesību akta projekta ietekme uz spēkā esošo tiesību normu sistēmu | | |
| 1. | Nepieciešamie saistītie tiesību aktu projekti | Trīs mēnešu laikā pēc Projekta apstiprināšanas Ministru kabinetā Kultūras ministrija sagatavo un iesniedz apstiprināšanai Ministru kabineta rīkojuma projektu par padomes personālsastāvu. |
| 2. | Cita informācija | Nav |

*Anotācijas V un VI sadaļa – Projekts šīs jomas neskar.*

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Kultūras ministrija, Ministru prezidenta birojs, Aizsardzības ministrija, Ārlietu ministrija, Finanšu ministrija, Iekšlietu ministrija, Izglītības un zinātnes ministrija, Labklājības ministrija, Satiksmes ministrija, Tieslietu ministrija, Vides aizsardzības un reģionālās attīstības ministrija, Valsts kanceleja, Tiesībsargs, Sabiedrības integrācijas fonds, Nacionālā elektronisko plašsaziņas līdzekļu padome, Latvijas Darba devēju konfederācija, Latvijas Brīvo arodbiedrību savienība, Latvijas Pašvaldību savienība, augstākās izglītības un pētniecības iestādes, nevalstiskās organizācijas. |
| 2. | Projekta izpildes ietekme uz pārvaldes funkcijām | Projekta izpildei piesaistīto institūciju funkcijas un uzdevumi netiek paplašināti vai sašaurināti. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija | Projekts šo jomu neskar. |
| 6. | Cita informācija | Nav |

Kultūras ministre Ž.Jaunzeme–Grende

Vīza: Valsts sekretārs G.Puķītis

11.09.2012 08:35

665

G.Robežniece

Tālr.67330325; fakss 67227293

[Gunta.Robezniece@km.gov.lv](mailto:Gunta.Robezniece@km.gov.lv)